RUIHHLO LAKA FIHLIM TURIN SW&TA leh EMRS THAWKTUTE'N THU TIAM,"1555/2024-2025 Aizawl, 13.08.2024: Social Welfare & Tribal Affairs Directorate-a thawkte leh Eklavya Model Residential School (EMRS) staffs-te chuan nimin (12th August, 2024) khan an office kawtah Independence Day lo awm tur pualin Nasha Mukt Bharat Abhiyaan (Drug-Free India Campaign) kal zela Ministry of Social Justice & Empowerment (MSJ&E) lamin ruihhlo laka fihlim tura thutiam la tura a tih angin thu an tiam. Dr. Lalhriatzuali Ralte, Director, Social Welfare and Tribal Affairs kaihhruaina chuan he thutiam lak hi a kaihruai a. SW&TA sub-ordinate office hrang hrangah pawh neih a ni. Director chuan Nasha Mukt Bharat Abhiyaan (Drug-Free India Campaign) chu ram pum huapa ngawrh taka kalpui a nih thu leh Mizoramh pawh theihtawp chhuah a District Commissioner tin te kaihhruaina hnuaia district level-ah ngawrh zawka kalpui tura hmalak mek a nih thu te a sawi a. Excise & Narcotics Department chu Supply reduction lama tan latu niin MSACS hian Harm Reduction lamah tan a la a, SW&TA hian Demand reduction lamah tan a lak ve thung thu a tarlang bawk. SW&TA-a staffs te pawh an office hna piahlamah khawtlang, kohhran leh chhungkuaah theuh ruihho do kawnga mahni theih ang tawka hma la theuh turin a chah a ni. Attachment Loading attachment...",Dated: 13 th Aug 24 12:45 PM,https://dipr.mizoram.gov.in/post/ruihhlo-laka-fihlim-turin-swta-leh-emrs-thawktuten-thu-tiam